Депутатхэри щэбэт щIыхьэхум хохьэ
КъБР-м и Парламентым и депутатхэмрэ законхэр къыдэзыгъэкI органым и Аппаратым и лэжьакIуэхэмрэ спикер Егоровэ Татьянэ я пашэу хэтащ мэлыжьыхьым и 21-м республикэм щекIуэкIа щэбэт щIыхьэхум.
Ахэр курортым хиубыдэ IуэхущIапIэхэм я пщIантIэхэмрэ абыхэм къедза щIыпIэхэмрэ щылэжьащ, ЩэнхабзэмкIэ унэм къегъэщIылIа зыгъэпсэхупIэр зэлъыIуахащ.
— Псом япэу къэзгъэлъэгъуэну сыхуейщ ди къалащхьэ Налшык къалэ нэхъ зэлъыIухахэм, зэIузэпэщхэр, щхъуантIагъэ нэхъыбэ къыщыкIхэм зэращыщыр. Ди деж зыгъэпсэхуакIуэ къакIуэ псоми абы гу лъамытэу къанэркъым. Мыр дэ ди унэщи, зэпымыууэ зэлъыIутхыну дызэрикъалэныр зыщыдгъэгъупщэ хъунукъым.
Къалэр зэIузэпэщ щIыным теухуа щэбэт щIыхьэхухэр къызэгъэпэщыныр ди деж щызэтеува хабзэ хъарзынэщ. Дэри абы гукъыдэж тхэлъу дыхолэжыхьри, ди къалэр зэпымыууэ нэхъ дахэ зэрыхъур ди нэгу щIокI, — жиIащ КъБР-м и Парламентым и УнафэщI Егоровэ Татьянэ.
Батыр Любэ.
